Diari Oficial de la Generalitat Valenciana


Sumari del DOGV 9311, del 01-04-2022 (2022/2813)

RESOLUCIÓ de 22 de març de 2022, de la Sotssecretaria de la Conselleria d'Igualtat i Polítiques Inclusives, per la qual s'autoritza un ajust en l'annex de transferències corrents del programa 313.30, Infància i adolescència, que implica la reobertura de la línia S1129, per al pagament d'obligacions pendents de l'exercici anterior, per un import de 2.547,04 euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2813


Data del document
:   22-03-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 22 de març de 2022, de la Sotssecretaria de la Conselleria d'Igualtat i Polítiques Inclusives, per la qual s'autoritza un ajust en l'annex de transferències corrents del programa 313.30, Infància i adolescència, que implica la reobertura de la línia S1129, per al pagament d'obligacions pendents de l'exercici anterior, per un import de 2.547,04 euros. [2022/2813]  
  
D'acord amb la proposta de la Direcció General d'Infància i Adolescència, de 23.02.2022, després de la liquidació del pressupost 2021, les direccions territorials de la Conselleria d'Igualtat i Polítiques Inclusives han constatat que queden obligacions degudament adquirides per un import de 2.547,04 euros, en la línia de subvenció S1129, «Concert social serveis d'intervencions tècniques d'acolliment familiar amb famílies educadores», que no està inclosa en el pressupost de 2022.  
  
D'acord amb l'anterior, i en aplicació de l'article 39.5.c de la Llei 1/2015 i article 2.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, es fa necessària la reobertura de l'esmentada línia per a atendre els compromisos pendents de l'exercici anterior.  
Per a finançar-la, la direcció general proposa transferir el crèdit disponible i no subjecte a compromisos pendents de la línia S5192, «Prestacions econòmiques per a la sustentació a la criança de famílies acollidores», inclosa en l'annex de transferències corrents del mateix programa pressupostari, 313.30, Infància i adolescència, i que té la condició de crèdit ampliable.  
En conseqüència, vists l'informe del Servei de Gestió Econòmica i Pressupostària i els certificats de l'òrgan competent sobre la disponibilitat dels crèdits que seran transferits, d'acord amb el que disposen els articles 21 i 25.b de la Llei 8/2021, de 30 de desembre, de pressupostos de la Generalitat per a l'exercici 2022, resolc:  
  
  
Primer  
Autoritzar una minoració de crèdit en la línia S5192, «Prestacions econòmiques per a la sustentació a la criança en famílies acollidores», del capítol IV, del programa 313.30, per un import de 2.547,04 euros.  
  
Segon  
La reobertura, en l'annex de transferències corrents, del programa 313.30, la línia de subvenció S1129, «Concert social servei d'intervencions tècniques en acolliment familiars amb famílies educadores», per al pagament d'obligacions degudament adquirides de l'exercici 2021.  
  
  
València, 22 de març de 2022.- El sotssecretari (p. d. R 29.02.2016; DOGV 7736, 8.3.2016): Daniel Mestre Cañón.